﻿ Преузето са [www.pravno-informacioni-sistem.rs](http://www.pravno-informacioni-sistem.rs/)

На основу члана 30. став 1. тачка 5) Закона о посредовању у промету и закупу непокретности („Службени гласник РС”, број 95/13),

Mинистар трговине, туризма и телекомуникација доноси

**ПРАВИЛНИК**

**о пословном простору и опреми посредника у промету и закупу непокретности**

"Службени гласник РС", број 75 од 21. јула 2014.

**Предмет**

Члан 1.

Овим правилником прописују се минимални технички услови за пословни простор и опрему посредника у промету и закупу непокретности (у даљем тексту: посредник).

**Минимални технички услови за пословни простор**

Члан 2.

Посредник обавља делатност у пословном простору или у стану који се користи као пословни простор, у складу са прописима.

Посредник обавља делатност у стану који се користи као пословни простор:

1) ако стан има засебан улаз из ходника стамбене зграде у којој се налази, из дворишта стамбене зграде, односно са улице;

2) ако у стану постоји санитарни чвор;

3) ако се стан не користи за становање.

**Минимални технички услови за опрему**

Члан 3.

Посредник је технички опремљен савременим средствима комуникације: фиксним односно мобилним телефоном и приступом интернету.

Посредник располаже опремом за идентификацију лица – електронским читачем биометријске личне карте са микроконтролером (чипом), рачунаром и штампачем.

**Ступање на снагу**

Члан 4.

Овај правилник ступа на снагу осмог дана од дана објављивања у „Службеном гласнику Републике Србије”.

Број 011-00-20/2014-04

У Београду, 17. јула 2014. године

Министар,

**Расим Љајић,** с.р.